El termini per a la inscripció en les proves d'accés al Conservatori comença el 10 de maig
07 de maig 2021

​Com cada any, s'han convocat les proves d'accés del curs 2021-2022 d'ensenyaments professionals musicals per al Conservatori Professional de Música ‘Joaquín Rodrigo’ de Sagunt. Este procés regula l'admissió i matrícula de l'alumnat en el curs escolar.

El període per a la inscripció en les proves és del 10 fins al 17 de maig. Hui dia 7, a partir de les 18.00 hores, es publicaran les vacants segons especialitat instrumental.

La primera convocatòria de les proves està prevista per als dies 28, 29 i 30 de juny. Els horaris i les dates de cada especialitat estan encara per confirmar, depenent dels aspirants que vagen a realitzar cada prova.

L'estructura de la prova es dividix en tres parts: lectura a primera vista d'un fragment adequat a l'instrument, prova de capacitat auditiva i de coneixements teòric/pràctics del llenguatge musical i finalment la interpretació d'una obra o estudi en l'instrument. Cadascuna de les parts es qualifica d'1 a 10 punts, arredonint amb un decimal si fora necessari. És obligatori obtindre un 5 o més en cadascuna de les proves per a poder aprovar l'accés. La nota final de la prova serà el resultat de la mitjana dels tres exercicis.

Per a rebre més informació sobre les proves, es pot fer a través dels números de telèfon 96 265 08 69 o 96 265 58 58, o enviant un correu a [conservatori@aytosagunto.es](mailto:conservatori@aytosagunto.es). També està disponible més informació sobre el procés d'inscripció i del conservatori en través d'este [enllaç](/es-es/ayuntamiento/servicios/CulturaEducacion/conservatori/Paginas/default.aspx). 

 ![Imagen sin texto alternativo.](/media/md0hrlc4/98c_conservatorio.jpg)

​

*   [](http://www.facebook.com/sharer.php?u=https://aytosagunto.es/va/actualitat/el-termini-per-a-la-inscripcio-en-les-proves-d-acces-al-conservatori-comenca-el-10-de-maig/ "Facebook")
*   [](http://twitter.com/share?url=https://aytosagunto.es/va/actualitat/el-termini-per-a-la-inscripcio-en-les-proves-d-acces-al-conservatori-comenca-el-10-de-maig/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-termini-per-a-la-inscripcio-en-les-proves-d-acces-al-conservatori-comenca-el-10-de-maig/ "Linked In")
*   [](mailto:?body=https://aytosagunto.es/va/actualitat/el-termini-per-a-la-inscripcio-en-les-proves-d-acces-al-conservatori-comenca-el-10-de-maig/)